14 
maatte kunne gjøres andre floristiske Iagttagelser af nogen 
Interesse, og dette blev da Reisens andet Formaal. Endelig 
maatte ved et saadant Foretagende Leiligheden benyttes til 
at gjøre Indsamlinger af Planter til foreningens Medlemmer, 
naturligviis især af sjeldent forekommende Arter og mærkelige 
Varieteter. 
I nærværende kortfattede Beretning har jeg nu søgt at 
gjøre Rede for, hvorvidt og hvorledes disse Hovedhensigter 
med Reisen ere opnaaede. Skulde man finde, at Adskilligt 
af detMeddeelte uden Skade kunde været uomtalt, beder jeg 
betænkt, at det har sine Vanskeligheder at træffe den rette 
Grændse mellem for lidt og for meget, hvor Talen er om et 
Udvalg af et saa righoldigt Materiale, som det en længere 
Reise tilbyder. — 
Hovedpunkterne af Reisen bestemtes til følgende: Svend- 
borg, Fjellerup (Gislev Sogn), Odense, Fjellerup (Fjeldsted 
Sogn), Middelfart, Kolding, Veile, Horsens, Skanderborg, 
Silkeborg, Aarhus, Grenaa, Fjellerup (ved Meilgaard) og til- 
bage over Aarhus og Korsør. En Maaned (Sommerferien) 
havde jeg til min Raadighed. En Medhjælper fulgte mig paa den 
største Deel af Reisen for at gaae tilhaande ved Planternes 
Indsamling, Transport og Præparering. Desuden traf jeg paa 
Reisen forskjellige Botanikere, der ledsagede mig paa kortere 
eller længere Strækninger, og af hvem jeg erholdt værdifulde 
Oplysninger om Findestederne for de sjeldnere Planter i 
flere Egne. 
At optage fuldstændige Fortegnelser over de besøgte 
Egnes vildtvoxende Planter maatte ansees for uoverkomme- 
ligt. Dertil vilde udfordres et mange Gange langvarigere 
Ophold paa hvert Sted, end den knapt tilmaalte Tid tillod. 
Der blev altsaa kun tilbage at notere alt Usædvanligt og 
Ubekjendt, først og fremmest hvad det reent Botaniske 
angaaer, men dernæst dog ogsaa andre mærkelige Naturfor- 
hold eller Begivenheder, forsaavidt saadanne maatte frembyde 
sig. Det er i Overeensstemmelse med denne Betragtning af 
Sagen, at de efterfølgende Optegnelser ere fremstillede. 
